Në bazë të nenit 153 të Ligjit mbi vetëqeverisjen lokale (“Fleta zyrtare MZ” , numër. 02/18, 34/19, 38/20), nenit 53 paragrafi 1 pikës 2 dhe 10, si dhe nenit 129 të Statutit të Komunës së Tuzit (“Fleta zyrtare e MZ – dispozitat komunale” numër 24/19, 05/20), e në lidhje me nenin 15, 16, 17 të Vendimit mbi bashkësitë lokale (“Fleta zyrtare e MZ – dispozitat komunale” numër 32/19), Tubimi i qytetarëve të Bashkësisë lokale “Dinoshë”, më 01.06.2020, ka sjellë:

**V E N D I M**

**mbi themelimin e Bashkësisë lokale** **“Dinoshë”**

**Neni 1**

Themelohet bashkësia lokale “Dinoshë” (në tekstin e mëtejmë: BL “Dinoshë”).

**Neni 2**

Selia e BL “Dinoshë” është në Dinoshë.

Territori i BL “Dinoshë”, përfshinë vendbanimet: Dinoshë, Pllanica dhe Haxhaj.

**Neni 3**

Bashkësia lokale “Dinoshë” ka 9 (nëntë) anëtarë të Këshillit.

**Neni 4**

Numri i përgjithshëm i qytetarëve të BL “Dinoshë” me moshë madhore është 940.

Numri i qytetarëve me moshë madhore, të pranishëm është 107, prej të cilëve 107 ishin PËR themelimin e Bashkësisë lokale “Dinoshë”.

**Neni 5**

Personi i autorizuar për regjistrimin e Bashkësisë lokale “Dinoshë” në regjistrin e Bashkësive lokale është: Naim Gjokaj.

**Neni 6**

Vendimi mbi themelimin e Bashkësisë lokale i dorëzohet Kuvendit të Komunës së Tuzit, me qëllim të dhënies së pëlqimit.

**Neni 7**

Ky Vendim hynë në fuqi ditën e tetë nga dita e publikimit të Vendimit mbi dhënien e pëlqimit në të njëjtën në „Fletën zyrtare të Malit të Zi – dispozitat komunale“.

**TUBIMI I QYTETARËVE TË BASHKËSISË LOKALE “ DINOSHË”**